Allestei lit im Zentrum vu dr Woiwodschaft Ermland-Masure am Fluss Alle (Łyna), 125 Meter yber em Meeresspiegel am Ybergang vum Ermland zum Oberland. Die hügelig Landschaft in dr Umgäbig isch vu dr Allesteiner Seeplatte un usdähnte Wälder prägt. In dr Stadt chrüze sich d Fernstrosse 16, 51 un 53 sowie d Bahnlinie Thorn (Torun) - Sowetsk (Tilsit) un Danzig - Ełk (Lyck). D Stadt lit öppe 100 km südlich vu Königsberg (Kaliningrad), 120 km östlich vu Danzig un öppe 170 km nördlich vu dr Landeshauptstadt Warschau.